АҞӘА, мшаԥы 16 – Sputnik. Аԥсны асоциал-економикатә ҿиара Аинвестициатә программа анагӡашьазы зҵаара дук ҳазцәырымҵит ҳәа арадио Sputnik аефир аҿы иҳәеит Урыстәыла аекономикатә ҿиара аминистр ихаҭыԥуаҩ Сергеи Назаров.
"2020-2022 шықәсқәа рызтәи Аинвестициатә программа аобиектқәа ҳарҭаан иаабеит. Зҵаара ҳазцәыррымгеит. Иаабеит ахыркәшара иазыхиоу аобиектқәа. Иҟоуп аиҵахарақәа аҭыԥ ахьрымоу, аха аҿҳәарақәа рықәаҳҵеит. Иҟоуп комплексла изызнеитәыз аусурақәа. Ҿырԥштәыс иаагозар, Гагра ацрыҵрыцқьарҭа ргыламҭақәа рҿы маҷк аусеиқәымшәара аҭыԥ амоуп. Ацрыҵрыцқьарҭа аргылара иаҿуп, уи аԥхьа аӡыҭгага станциа ргылоуп, аха асистема инеидкыланы аусуразы аколлектор аргылара рхашҭит. Асеиԥш аҭагылазаашьаан ари баша ԥараныхрахоит", - ҳәа иҳәеит иара.
Назаров агәыӷра ааирԥшит Аинвестпрограмма анагӡараҿ проблема ҟаларым ҳәа.
Урыстәыла аекономикатә ҿиара аминистрреи Урыстәыла афымцамч аминистрреи рхаҭарнакцәа рделегациа Аԥсны иааны иҟоуп 2020-2022 шықәсқәа рызтәи Аинвестициатә программала асоциал-економикатә ҿиара ацхрааразы аобиектқәа рыргылара шцо рбаразы. Иаци иахьеи аделегациа алахәылацәеи Аԥсны анапхгареи аиҳабыреи аиԥыларақәа мҩаԥыргеит.
Иахьа Аԥсны Мрагыларатәи ахәҭаҿы аобиектқәа ргәаҭарақәа мҩаԥысуеит.
Иара убас шәаԥхьар ҟалоит:
Урыстәылатәи аделегациа Гагра Аинвестпрограммала идыргыло аобиектқәа гәарҭеит
АҞӘА, лаҵара 12 - Sputnik, Асмаҭ Ҵәыџьԥҳа. Гәылрыԥшьтәи араионтә ӡбарҭа аӡбаҩ Игор Агәмаа Ахра Аҩӡба иҳәарала аус аҽа хьчаҩык иадгалара дақәшаҳаҭхеит.
Уаанӡа Ахра Аҩӡба иус ахәаԥшра урыстәылатәи адукат Сергеи Белиак иалахәхаразы азыҳәа ҟаиҵеит. Аӡбамҭа адкыларазы аӡбаҩцәа аилацәажәаратә уадахь инеиит.
Уаанӡа Ахра Аҩӡба иинтересқәа лыхьчон адукат Инга Габилаиаԥҳа.
Гәылрыԥшьтәи араионтә ӡбарҭаҿы Ахра Аҩӡбеи иара идгылаҩцәеи рус азы аилатәара хацдыркит. Дара ахара рыдҵоуп абџьари аџьаԥҳани закәаншьаҭа рымамкәа раахәара, рыҵәахра, рымҩангара, рныҟәгара ахьымҩаԥигоз азы.
Ари аҩыза аумҭазы ахәҭаҷ иазыԥхьагәанаҭоит ҩышықәса инаркны фышықәсанӡа ҭакрала ахыгара.
АҞӘА, лаҵара 12 - Sputnik. Аԥсны иҟоу Урыстәыла Аладатәи арратә округ азенит ракетатә ҟәшақәа аҽазыҟаҵарақәа мҩаԥыргеит. Аҽазыҟаҵарақәа раан Урыстәылатәи азенитчикцәа Амшын еиқәа акваториаҿы "аӷа" аԥырҩы дызҭам ихархәагақәа карыжьит ҳәа аанацҳауеит аокруг апресс-маҵзура.
"Аӷа" иԥрыгатә хархәагақәа ракәны ахархәара рыҭан аԥрыга аппаратқәа "Орлан", "Застава", "Гранат". Ацәҟьарақәа ирықәдыршәон аракетақәа релектронтә ҭырҟьагақәа рыла.
Аусдҵақәа рынагӡаразы аруаа атехника аибашьратә ҭагылазаашьала иаздырхиеит, ахацыркратә позициақәа ааныркылеит, еиҿыркааит аимадареи анапхгараҭареи рсистема. Абри ашьҭахь аԥшыхәра мҩаԥганы Амшын еиқәа акваториаҿы аԥырҩы дызҭам ахархәагақәа карыжьит.
Аҽазыҟаҵарақәа мҩаԥысуан аполигон Нагвалоу аҿы Аԥсны иҟоу Аладатәи арратә округ 200-ҩык аруааи 40 ак арратә техникеи алархәны. Ахархәара рыҭан азенит-ракетатә комплексқәа "Оса-АКМ", "Стрела-10" , еиҭарго ЗРК "Игла".